### NN 24/2025 (12.2.2025.), Kolektivni ugovor o izmjenama i dopunama Kolektivnog ugovora za graditeljstvo (od 25. rujna 2015. godine) – osme izmjene i dopune

KOLEKTIVNI UGOVORI

217

HUP – UDRUGA POSLODAVACA GRADITELJSTVA, Zagreb, Radnička cesta 37a, zastupana po predsjedniku Mirku Habijancu (u daljnjem tekstu: Poslodavac)

i

SINDIKAT GRADITELJSTVA HRVATSKE, Zagreb, Trg kralja Petra Krešimira IV. broj 2, zastupan po predsjednici Jasenki Vukšić (u daljnjem tekstu: Sindikat)

sklopili su 29. siječnja 2025. godine

KOLEKTIVNI UGOVOR

O IZMJENAMA I DOPUNAMA KOLEKTIVNOG UGOVORA ZA GRADITELJSTVO
 (od 25. rujna 2015. godine) –
 osme izmjene i dopune

Članak 1.

Kolektivni ugovor za graditeljstvo (dalje u tekstu: Kolektivni ugovor ili Ugovor) sklopljen je 25. rujna 2015. godine. Kolektivni ugovor o izmjenama i dopunama Kolektivnog ugovora za graditeljstvo – prve izmjene i dopune sklopljen je 20. veljače 2018. godine, Kolektivni ugovor o izmjenama i dopunama Kolektivnog ugovora za graditeljstvo – druge izmjene i dopune sklopljen je 7. srpnja 2020. godine, Kolektivni ugovor o izmjenama i dopunama Kolektivnog ugovora za graditeljstvo – treće izmjene i dopune sklopljen je 15. rujna 2020. godine, Kolektivni ugovor o izmjenama i dopunama Kolektivnog ugovora za graditeljstvo – četvrte izmjene i dopune sklopljen je 13. srpnja 2022. godine, Kolektivni ugovor o izmjenama i dopunama Kolektivnog ugovora za graditeljstvo – pete izmjene i dopune sklopljen je 15. rujna 2022. godine, Kolektivni ugovor o izmjenama i dopunama Kolektivnog ugovora za graditeljstvo – šeste izmjene i dopune sklopljen 20. srpnja 2023. godine, Kolektivni ugovor o izmjenama i dopunama Kolektivnog ugovora za graditeljstvo – sedme izmjene i dopune sklopljen 20. veljače 2024. godine.

Ovim Kolektivnim ugovorom o izmjenama i dopunama Kolektivnog ugovora za graditeljstvo – osme izmjene i dopune (dalje u tekstu: Osme izmjene i dopune Kolektivnog ugovora) ugovorne strane mijenjaju Kolektivni ugovor iz stavka 1. ovog članka.

Članak 2.

Dopunjuje se stavak 1. članka 2. Kolektivnog ugovora i glasi:

»Ugovor se primjenjuje na sve fizičke ili pravne osobe (u daljnjem tekstu: poslodavac) koje obavljaju jednu ili više djelatnosti visokogradnje, niskogradnje i hidrogradnje, montažerskih radova, instalacijskih i završnih radova u građevinarstvu i druge srodne djelatnosti koje su upisane u sudski ili drugi javni registar.«

Članak 3.

Mijenja se stavak 1. članka 38. Kolektivnog ugovora i glasi:

»Najniže osnovne plaće za sve grupe i podgrupe složenosti poslova i/ili radnih mjesta utvrđene su u Tarifnim stavovima u Prilogu 1. ovog Ugovora i primjenjuju se od 1. 2. 2025. godine.«

Članak 4.

U stavku 1. članka 39 iza riječi »Prilog 1« brišu se riječi »Prilog 2«.

Članak 5.

Iza članka 46. Kolektivnog ugovora dodaje se novi podnaslov i novi članak 46.a koji glase:

»9. Mentorski rad

Članak 46.a

Za nadgledanje rada pripravnika ili radnika na probnom radu poslodavac može zadužiti radnika iste ili više stručne spreme s radnim iskustvom na navedenim poslovima (mentor).

Cijena sata rada radnika koji obavlja mentorski rad iz stavka 1. ovog članka se povećava za 5 do 10 %, a prema odluci poslodavca.«

U glavi VIII PLAĆE dosadašnji redni brojevi 9., 10., podnaslova postaju brojevi 10., 11.

Članak 6.

U članku 47. Kolektivnog ugovora dodaje se novi stavak 5. i stavak 6., koji glase:

»Radnik ima pravo na prigodnu nagradu – uskrsnicu u iznosu 100,00 eura koja se isplaćuje uoči blagdana Uskrsa.

Radnik ima pravo na puni iznos božičnice i uskrsnice iz stavka 4. i 5. ovog članka, pod uvjetom da je u tekućoj godini prije isplate navedenih prigodnih nagrada bio u neprekinutom radnom odnosu kod poslodavca, odnosno radnik ima pravo na iznos proporcionalan vremenu provedenom u radnom odnosu kod poslodavca u tekućoj godini«.

Članak 7.

U članku 53. stavku 1. Kolektivnog ugovora mijenja se druga rečenica i glasi:

»Puni iznos dnevnice je 25,00 eura do maksimalno neoporezivog iznosa propisanog poreznim propisima«.

Članak 8.

U članku 54. stavak 2. Kolektivnog ugovora riječi »26,54 eura« zamjenjuje se sa riječima: »maksimalno neoporezivog iznosa propisanog poreznim propisima«, a u stavku 7. iza riječi »prehrane« dodaju se riječi »iz članka 56.a ovog Ugovora«.

Članak 9

U članku 55. stavku 2. Kolektivnog ugovora riječi »100,00 eura« zamjenjuju se riječima »150,00 eura«.

Članak 10.

Mijenja se stavak 3. članka 56. Kolektivnog ugovora i glasi:

»U slučajevima kada ne postoji javni prijevoz, a poslodavac ne osigura prijevoz svojim vozilima, za svaki dan rada radnik ima pravo na naknadu troškova prijevoza na posao i s posla za cijelu relaciju odnosno do najbliže točke javnog prijevoza u iznosu 0,25 eura po kilometru u oba smjera.«

Članak 11.

U stavku 1. članka 56.a Kolektivnog ugovora riječi »33,00 eura do 66,36 eura« zamjenjuje se riječima »50,00 eura do 80,00 eura«.

Članak 12.

U članku 58. Kolektivnog ugovora riječi »100,00 eura do 165,00 eura« zamjenjuju se riječima »150,00 eura do 280,00 eura«.

Članak 13.

U članku 59. Kolektivnog ugovora riječi »1.327,23 eura« zamjenjuju se sa riječima »1.400,00 eura.«

Članak 14.

U članku 60. Kolektivnog ugovora mijenja se stavak 1. i 2. i glase:

»Radnik ili njegova obitelj ima pravo na solidarnu pomoć u sljedećim slučajevima:

1. smrti radnika u visini od najmanje – 1.110,00 eura

2. smrti člana uže obitelji u visini od najmanje – 420,00 eura

3. neprekidno bolovanja radnika dužeg od 90 dana, jednom godišnje, u visini od najmanje – 560,00 eura.

Poslodavac može, ako se za to steknu svi uvjeti, isplatiti solidarnu pomoć u slučajevima:

1. nastanka invalidnosti radnika do 560,00 eura godišnje

2. otklanjanja štetnih posljedica nastalih elementarnim nepogodama na objektima za stanovanje radnika do 560,00 eura godišnje

3. za novorođeno dijete do 1.400,00 eura.«

Članak 15.

Mijenja se članak 61. Kolektivnog ugovora i glasi:

»Radnik ima pravo na jubilarnu nagradu za neprekidni radni staž navršen kod istog poslodavca za navršenih

– 10 godina radnog staža od najmanje 280,00 eura

– 15 godina radnog staža od najmanje 336,00 eura

– 20 godina radnog staža od najmanje 392,00 eura

– 25 godina radnog staža od najmanje 448,00 eura

– 30 godina radnog staža od najmanje 504,00 eura

– 35 godina radnog staža od najmanje 560,00 eura

– 40 godina radnog staža i svakih narednih 5 godina radnog staža od najmanje 672,00 eura.«

Članak 16.

U članku 62. Kolektivnog ugovora: u stavku 1. riječi »60,00 eura do 132,73 eura« zamjenjuju se riječima »80,00 eura do 140,00 eura.«, a u stavku 2. riječi »60,00 eura do 132,73« zamjenjuju se riječima »80,00 eura do 133,00 eura«.

Članak 17.

U članku 89.b u stavku 1. Kolektivnog ugovora, iza riječi »osnovne plaće« dodaju se riječi »i isplaćene plaće (osnovna plaća +dodaci)«.

U članku 89.b u stavku 2. Kolektivnog ugovora dopunjuje se obrazac na način da se iza kolone naziva »osnovna mjesečna plaća po satu« dodaje nova kolona naziva: »isplaćena plaća (osnovna plaća + dodaci)«.

Dopunjeni obrazac je sastavni dio ovih Osmih izmjena i dopuna Kolektivnog ugovora i nalazi se u privitku (Prilog 2).

U članku 89.b u stavku 2. iza riječi Prilog, brojka »3« zamjenjuju se brojkom »2«.

Članak 18.

Novi tarifni Prilog 1. Kolektivnog ugovora sastavni je dio te se nalazi u privitku ovih Osmih izmjena i dopuna Kolektivnog ugovora (Prilog 1) i primjenjuje se od 1. veljače 2025. godine.

Članak 19.

Smatra se da su Osme izmjene i dopune Kolektivnog ugovora sklopljene kad ih potpišu ovlašteni predstavnici potpisnika, kojim danom stupaju na snagu i primjenjuju se, ako za pojedine odredbe nije drugačije određeno.

Evidencija i javna objava Osmih izmjena i dopuna Kolektivnog ugovora provest će se na način propisan Pravilnikom ministra nadležnog za rad.

Članak 20.

Pročišćeni tekst Kolektivnog ugovora za graditeljstvo utvrdit će se u roku od 8 dana od potpisivanja Osmih izmjena i dopuna Kolektivnog ugovora.

Pročišćeni tekst Kolektivnog ugovora za graditeljstvo javno će se objaviti na način propisan Pravilnikom ministra nadležnog za rad.

Zagreb, 29. siječnja 2025.

|  |  |
| --- | --- |
| HUP – UDRUGA POSLODAVACA  GRADITELJSTVA  Predsjednik  Mirko Habijanec, v. r. | SINDIKAT  GRADITELJSTVA HRVATSKE  Predsjednica  Jasenka Vukšić, v. r. |

PRILOG 1.

TARIFNI STAVOVI

|  |  |  |  |
| --- | --- | --- | --- |
| Grupa složenosti | Poslovi – radna mjesta | Osnovna plaća u  eurima od 1. 2. 2025. | |
| Po satu | Mjesečno |
| I. grupa poslova podrazumijeva jednostavan rutinski rad koji ne zahtjeva posebno obrazovanje | Transportni radnik, čistač, domar, čuvar – zaštitar, dostavljač | 5,75 | 1.000,00 |
| II. grupa poslova podrazumijeva manje složene poslove i zadaće, odnosno rad za koji su dovoljna pismena uputstva | PKV građevinski radnici, pomoćni radnik, pomoćni priučeni radnici svih struka, pomoćnik strojarskog montera, poslužitelj strojeva i uređaja na proizvodnji građevinskih elemenata, pomoćnik geobušača, figurant, pomoćni kuhar, sobarica, telefonist na telefonskoj centrali | 6,03 | 1.050,00 |
| III. grupa poslova  podrazumijeva srednje složene  poslove i zadatke na kojima se  rad ponavlja uz povremenu  pojavu novih poslova | KV građevinski radnik početnik (zidar, tesar, monter oplatnih sustava, armirač, betonirac, krovopokrivač, monter za montažu skela, zavarivač, asfalter, monter suhe gradnje, izolater, fasader, keramičar, stolar, klesar, limar, vodoinstalater, plinoinstalater, elektroinstalater, električar, soboslikar, bravar, automehaničar), KV radnik ostalih struka – početnik, geobušač, strojar lakšeg građevinskog stroja, vozač traktora, monter metalnih konstrukcija, tehnički crtač, laborant, administrator, pomoćni knjigovođa, skladištar, kuhar, konobar | 6,28 | 1.092,00 |
| IV. a – grupa poslova  podrazumijeva složenije i  raznovrsnije poslove i zadatke  za čije su obavljanje su potrebne  konzultacije u njihovu  izvršavanju | KV građevinski radnici svih struka sa završenom strukovnom školom (zidar, tesar, monter oplatnih sustava, armirač, betonirac, krovopokrivač, monter za montažu skela, zavarivač, asfalter, monter suhe gradnje, izolater, fasader, keramičar, stolar, klesar, limar, vodoinstalater, plinoinstalater, elektroinstalater, elekričar, soboslikar, bravar, automehaničar i dr.), vozač teretnog motornog vozila, vozač autobusa, univerzalni strojarski monter, monter plino-energetskih postrojenja, strojar građevinskih strojeva, rukovatelj toranjskom dizalicom, rukovatelj betonare, građevinski laborant, pomoćni kalkulant, tehničar na gradilištu, blagajnik, glavni kuhar, komercijalista | 6,87 | 1.196,00 |
| IV. b – grupa poslova  podrazumijeva složenije i  raznovrsnije poslove i zadatke  za čije obavljanje je potrebna  samostalnost u njihovu  izvršavanju | KV građevinski radnik svih struka (zidar, tesar, monter oplatnih sustava, armirač, betonirac, krovopokrivač, monter za montažu skela, zavarivač, asfalter, monter suhe gradnje, izolater, fasader, keramičar, stolar, klesar, limar, vodoinstalater, plinoinstalater, elektroinstalater, električar, soboslikar, bravar, automehaničar i dr.), tehničar gradilišta, rukovatelj toranjskom dizalicom, majstor za sanaciju A-B konstrukcija, tehničar geobušenja, geometar, tehničar prerade drva, knjigovođa, računalni operater, referent platnog prometa, referent nabave, prodaje, referent kalkulacija, referent kadrovskih poslova i drugi administrativni referenti i sl. | 7,27 | 1.265,00 |
| V. a – grupa poslova podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | VKV građevinski radnik svih struka (zidar, tesar, monter oplatnih sustava, armirač, betonirac, krovopokrivač, monter za montažu skela, zavarivač, asfalter, monter suhe gradnje, izolater, fasader, keramirač, stolar, klesar, limar, vodoinstalater, plinoinstalater, elektroinstalater, električar, soboslikar, bravar, automehaničar i dr.), strojar teških građevinskih strojeva – (bagera, gredera, valjaka, utovarivača, finišera, freza za iskope u tunelima) vozač teških teretnih vozila, vozač autobusa, poslovođa jednostavnih objekata, ili postrojenja ili radiona, kalkulant, glavni knjigovođa | 7,60 | 1.322,50 |
| V. b – grupa poslova podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | VKV građevinski radnik svih struka (zidar, tesar, monter oplatnih sustava, armirač, betonirac, krovopokrivač, monter za montažu skela, zavarivač, asfalter, monter suhe gradnje, izolater, fasader, keramirač, stolar, klesar, limar, vodoinstalater, plinoinstalater, elektroinstalater, električar, soboslikar, bravar, automehaničar i dr.), miner specijalist, vodeći monter, vozač autobusa, rukovatelj građevinskim strojem – specijalist, vozač teškog teretnog vozila – specijalist, pećar, predradnik / brigadir, poslovođa gradilišta početnik, poslovođa montaže, poslovođa završnih radova, poslovođa održavanja, informatičar, samostalni kalkulant, samostalni referenti.. | 7,93 | 1.380,00 |
| VI. grupa poslova podrazumijeva poslove koji zahtijevaju samostalnost i veći stupanj kreativnosti u njihovu izvršavanju | VKV građevinski radnik – majstor svih zanimanja, poslovođa gradilišta, poslovođa, pomoćnik rukovoditelja gradilišta, voditelj manje složenih radova, rukovoditelj gradilišta manjeg objekta, voditelj radova, voditelj tima kalkulanata, stručnjak zaštite na radu | 8,28 | 1.440,00 |
| VII. grupa poslova podrazumijeva poslove koji zahtijevaju dodatno poznavanje užeg područja djelovanja uz samostalnost i kreativnost u izvršavanju poslova tih područja | Voditelj građenja, rukovoditelj pogona, rukovoditelj mehanizacije i transporta, projektant, voditelj odsjeka u pratećim službama, geodeta, pravnik i dr. stručnjaci | 8,79 | 1.530,00 |
| VIII. grupa poslova prodrazumijeva vrlo složene poslove koji zahtijevaju inicijativu i kreativnost radnika, projektiranje poslova i zadataka | Voditelj građenja, rukovoditelj složenog pogona, programer, strojarski konstruktor, operativni konstruktor metalnih konstrukcija, voditelj odjela; kalkulacija, knjigovodstva, komercijale, financija, pravnih poslova, pripreme rada i sl. | 9,48 | 1.650,00 |
| IX. grupa poslova podrazumijeva vrlo složene poslove koji zahtijevaju inicijativu i kreativnost radnika, te dodatna specijalistička znanja potrebna za obavljanje tih poslova | Voditelj građenja vrlo složenog gradilišta, glavni inženjer gradilišta, samostalni projektant | 9,94 | 1.730,00 |
| X. grupa poslova podrazumijeva najsloženije poslove i zadatke s najvećim značajem za vođenje procesa proizvodnje i poslovanja, kreativne poslove zadatke, istraživački rad, itd. | Voditelj projekata, odgovorni rukovoditelj poslovanja -  sektora | 11,49 | 2.000,00 |
| XI. grupa poslova | Član Uprave, direktor | 12,64 | 2.200,00 |

PRILOG 2.

OBRAZAC ZA PRAĆENJE PRIMJENE KOLEKTIVNOG UGOVORA ZA GRADITELJSTVO (KUG, ČLANAK 89.B)

Poslodavac:

Sjedište:

OIB:

Mjesto:

Datum:

Razdoblje na koje se podaci odnose:

|  |  |  |  |  |
| --- | --- | --- | --- | --- |
| KUG – Grupa složenosti | Radno mjesto | Broj zaposlenih po poslovima/radnim mjestima | Osnovna  mjesečna plaća/po satu | Isplaćena plaća  (osnovna plaća + dodaci) |
| I. grupa  podrazumijeva jednostavan rutinski rad koji ne zahtjeva posebno obrazovanje | 1.  2.  3.  … |  |  |  |
| II. grupa  podrazumijeva manje složene poslove i zadaće, odnosno rad za koji su dovoljna pismena uputstva | 1. |  |  |  |
| 2. |  |  |  |
| 3. |  |  |  |
| … |  |  |  |
| III. grupa  podrazumijeva srednje složene poslove i zadatke na kojima se rad ponavlja uz povremenu pojavu novih poslova | 1. |  |  |  |
| 2. |  |  |  |
| 3. |  |  |  |
| … |  |  |  |
| IV.a grupa  podrazumijeva složenije i raznovrsnije poslove i zadatke za čije su obavljanje potrebne konzultacije u njihovu izvršavanju | 1. |  |  |  |
| 2. |  |  |  |
|  | 3. |  |  |  |
| … |  |  |  |
| IV.b grupa  podrazumijeva složenije i raznovrsnije poslove i zadatke za čije obavljanje je potrebna samostalnost u njihovu izvršavanju | 1. |  |  |  |
| 2. |  |  |  |
| 3. |  |  |  |
| … |  |  |  |
| V.a grupa  podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | 1. |  |  |  |
| 2. |  |  |  |
| 3. |  |  |  |
| … |  |  |  |
| V.b grupa  podrazumijeva složenije poslove i zadatke koji zahtijevaju veći stupanj samostalnosti u izvršavanju poslova i zadataka | 1. |  |  |  |
| 2. |  |  |  |
| 3. |  |  |  |
| … |  |  |  |
| VI. grupa  podrazumijeva poslove koji zahtijevaju samostalnost i veći stupanj kreativnosti u njihovu izvršavanju | 1. |  |  |  |
| 2. |  |  |  |
| 3. |  |  |  |
| … |  |  |  |
| VII. grupa  podrazumijeva poslove koji zahtijevaju dodatno poznavanje užeg područja djelovanja uz samostalnost i kreativnost u izvršavanju poslova tih područja | 1. |  |  |  |
| 2. |  |  |  |
| 3. |  |  |  |
| … |  |  |  |
| VIII. grupa  podrazumijeva vrlo složene poslove koji zahtijevaju inicijativu i kreativnost radnika, projektiranje poslova i zadataka | 1. |  |  |  |
| 2. |  |  |  |
| 3. |  |  |  |
| … |  |  |  |
| IX. grupa  podrazumijeva vrlo složene poslove koji zahtijevaju inicijativu i kreativnost radnika, te dodatna specijalistička znanja potrebna za obavljanje tih poslova | 1. |  |  |  |
| 2. |  |  |  |
| 3. |  |  |  |
| … |  |  |  |
| X. grupa  podrazumijeva najsloženije poslove i zadatke s najvećim značajem za vođenje procesa proizvodnje i poslovanja, kreativne poslove, zadatke, istraživački rad itd. | 1. |  |  |  |
| 2. |  |  |  |
| 3. |  |  |  |
| … |  |  |  |
| XI. grupa  Član uprave, direktor | 1. |  |  |  |
| 2. |  |  |  |
| 3. |  |  |  |
| … |  |  |  |

U slučaju nejasnoće dostavljenih podataka, Sindikat graditeljstva Hrvatske može od poslodavca zatražiti dodatno obrazloženje.

Da su gore navedeni podaci točni i istiniti, potvrđuje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime, prezime i potpis ovlaštene osobe